<classify> Serikali ya Mapinduzi ya Zanzibar itaendelea kuyafanyia ukarabati mkubwa majengo ya Mahakama zake za mjini na vijijini ili kuwawezesha wananchi kusikiliza mashauri yao kwa nafasi na utulivu mkubwa.Hayo yalisemwa na Waziri wa Katiba na Sheria, Khamis Juma Mwalimu wakati akizungumza na kamati ya Katiba Sheria na Utawala Bora ya Baraza la Wawakilishi iliyokutana na uongozi wa wizara hiyo.Alisema kazi za ukarabati wa majengo hayo zinaendelea Unguja na Pemba ambapo kwa upande wa Pemba Mahakama ya Chake Chake imefanyiwa matengenezo makubwa na kurudisha hadhi yake na haiba nzuri.Aidha alisema jengo la Mahakama Kuu limefanyiwa ukarabati mkubwa kwa kuongeza baadhi ya nafasi za vyumba vya Majaji na Mahakimu.Kazi ya kuyafanyia majengo ya Mahakama Unguja na Pemba inaendelea...tumefanya ukarabati huo katika Mahakama za vijijini...Makunduchi hadi Mfenesinialisema.Aidha alisema Serikali inakusudia kujenga jengo la kisasa la Mahakama Kuu huko Tunguu wilaya ya kati Unguja ili kuwawezesha wananchi kupata nafasi ya kusikiliza mashauri yao mbali mbali.Waheshimiwa Wajumbe wa Kamati ya Katiba Sheria na Utawala bora Mahakama Kuu ya Zanzibar tayari inatekeleza mradi mkubwa wa ujenzi wa jengo la Mahakama Kuu Tunguu wilaya ya kati Unguja,alisema.Makamu Mwenyekiti wa Kamati ya Katiba Sheria na Utawala Bora, Dhulfa Mmaka alisema ujenzi wa jengo jipya la Mahakama Kuu Tunguu litapunguza msongamano wa wananchi kusikiliza mashauri yao. Alisema kati ya malalamiko ya wananchi ni kutosikilizwa kesi zikiwemo za udhalilishaji wa kijinsia.Tunaipongeza Serikali ya Mapinduzi ya Zanzibar kwa kutekeleza mradi wa ujenzi wa jengo la kisasa la Mahakama Kuu litakalokuwa na nafasi kubwa kutoa huduma kwa wananchi kwa wakati mmojaalisema.Mapema mhandisi wa ujenzi huo, Mussa Ali alisema ujenzi wa jengo la Mahakama Kuu ya Tunguu unaendelea ingawa mradi huo umekumbwa na changamoto mbali ikiwemo uhaba rasilimali ya mchanga.Ujenzi unaendelea kwa sababu tunataka kukamilisha na kukabidhi baadhi ya hatua za ujenzi mwaka huu ingawa zipo changamoto za uhaba wa mchanga ambao ndiyo tegemeo katika utekelezaji mradi.alisema.Baadhi ya maofisa wa Mahakama Kuu Zanzibar wamesema kukamilika kwa ujenzi wa jengo hilo utatoa nafasi kubwa kwa watendaji ikiwemo Majaji na Mahakimu na maofisa wake kutekeleza majukumu yao.Kukamilika kwa mradi wa jengo la makao makuu ya Mahakama Tunguu utatoa nafasi nzuri wananchi kuja na kusikiliza kesi zao kwa nafasi pamoja na watendaji nao kuwajibika kwa kupanga siku za kusikiliza mashauri muafaka,alisema Mrajisi wa Mahakama Kuu ya Zanzibar, Mohamed Ali Mohamed Shein.  <topic>: KITAIFA 